gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4071, del 24-08-2001 (2001/7948)

Informació pública del programa d'actuació integrada de la unitat d'execució 1 del sector Parc Central de Torrent.
------------------------------------------------------------------------------------------------------------------

### Dades del document

Número de DOGV
:   4071

Data del DOGV
:   24-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7948


Organisme emissor
:   Ajuntament de Torrent

Tipus de document
:   Anunci

Informació pública del programa d'actuació integrada de la unitat d'execució 1 del sector Parc Central de Torrent. [2001/F7948]
  
En compliment de les previsions contingudes en el document d'homologació i ordenació detallada del sector Parc Central de Torrent, que estableix que la urbanització de la unitat d'execució número 1 d'aquest sector s'efectuarà per gestió directa, la societat municipal d'urbanització Nous Espais Torrent, SA, ha presentat en aquest ajuntament el corresponent programa per a l'execució de l'actuació integrada de la unitat d'execució número 1 del sector Parc Central.
  
Pel Decret de l'Alcaldia número 1.677, de data 25 de juliol de 2001, per mitjà d'aquest anunci se sotmet a informació pública pel termini de 20 dies hàbils la següent documentació:
  
- Projecte d'urbanització de la fase A de la unitat d'execució número 1.
  
- Projecte d'urbanització de la fase B de la unitat d'execució número 1.
  
- Memòria del programa, que conté, a més, els aspectes relatius a la proposició juridicoeconòmica.
  
Durant l'assenyalat termini de 20 dies hàbils es podran presentar a l'ajuntament les al·legacions que s'estimen oportunes en relació als documents esmentats.
  
Per raó de les dades que consten en els registres cadastrals, es desconeix el titular de les parcel·les del polígon 56 de Torrent números 68 i 94, i el domicili de:
  
- Rosario Alabarta Almerich, titular de la parcel·la 100 del polígon 56.
  
- Juan García Montero, titular de la parcel·la 135 del polígon 56.
  
- Ángeles Puche Esquembre, titular de la parcel·la 136 del polígon 56.
  
- Olegario Giménez Llopis, titular de la parcel·la 203 del polígon 56.
  
- José Mora Gramaje, titular de les parcel·les 207 i 208 del polígon 56.
  
- Ramón Martínez Egea, titular de la parcel·la 214 del polígon 56.
  
- Asunción Ortí Andreu, titular de la parcel·la 32 del polígon 57.
  
- Francisco Ros Baixauli, titular de la parcel·la 8277403 urbana.
  
En conseqüència, valga aquest anunci com l'avís a què es refereix l'article 46.3 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3992, del 04-05-2001 (2001/3505)

Informació pública del concurs oposició lliure per a cobrir una plaça d'educador familiar, laboral fix.
-------------------------------------------------------------------------------------------------------

### Dades del document

Número de DOGV
:   3992

Data del DOGV
:   04-05-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/3505


Data del document
:   29-03-2001

Organisme emissor
:   Ajuntament de Petrer

Tipus de document
:   Convocatòria

Descriptors 

:   * Petrer
    * concurs administratiu
    * administració local
    * treballador social

Informació pública del concurs oposició lliure per a cobrir una plaça d'educador familiar, laboral fix. [2001/A3505]
  
L'Ajuntament de Petrer (Alacant) convoca el concurs oposició lliure per a cobrir, amb caràcter laboral fix, una plaça d'educador familiar, que figura en l'oferta d'ocupació pública per a 2001.
  
El termini de presentació d'instàncies serà de 20 dies naturals, a partir de l'endemà de la inserció d'aquest anunci en el Boletín Oficial del Estado.
  
Les bases de l'oposició apareixen publicades íntegres en el Butlletí Oficial de la Província d'Alacant número 64/2001, de 17 de març, advertint que els successius anuncis es publicaran en el Butlletí Oficial de la Província i en el tauler d'anuncis de la corporació.
Diari Oficial de la Generalitat Valenciana


Sumari del DOGV 3935, del 08-02-2001 (2001/1047)

Informació pública del programa d'actuació integrada entre els carrers 605 i 612 de la Canyada-Paterna.
-------------------------------------------------------------------------------------------------------

### Dades del document

Número de DOGV
:   3935

Data del DOGV
:   08-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1047


Organisme emissor
:   Jorge Gris Alegre

Tipus de document
:   Anunci

Informació pública del programa d'actuació integrada entre els carrers 605 i 612 de la Canyada-Paterna. [2001/Q1047]
  
Jorge Gris Alegre ha formulat un programa d'actuació integrada dels terrenys compresos en la unitat d'execució delimitada pels carrers número 605 i 612 de la Canyada-Paterna, al qual adjunta el projecte d'urbanització, a l'empara del que s'estableix en l'article 48 de la Llei 6/1994, de la Generalitat Valenciana, de 15 de novembre, Reguladora de l'Activitat Urbanística (Diari Oficial de la Generalitat Valenciana número 2.394, de 24 de novembre de 1994).
  
En aplicació del que s'estableix en l'article 48.1.c, en relació amb l'article 46.3, ambdós de la Llei Reguladora de l'Activitat Urbanística a què es fa referència, se sotmet a informació pública aquest programa, amb tota la documentació annexa, pel termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona interessada podrà consultar l'acta de protocol·lització del programa i dels documents que l'integren a la notaria del senyor Miguel V. Castillo Nácher, situada a l'avinguda del País Valencià, 21-23, de Paterna, des de les 09.00 hores fins a les 13.00 hores, els dies hàbils del període d'aquesta informació pública, i podrà limitar la seua intervenció a examinar la documentació que se li exhibisca o sol·licitar i obtenir, a costa seua, una còpia de l'acta de protocol·lització del programa i dels documents que l'integren, ja siga totalment o en la part que consideren del seu interés.
  
El programa expressat, amb els documents que l'integren i el corresponent expedient administratiu, podrà ser igualment consultat als Serveis de Gestió Urbanística de l'Ajuntament de Paterna, durant idèntic període de temps.
  
En el termini a què es fa referència les persones interessades en el programa podran formular les al·legacions i les alternatives tècniques en competència amb aquesta que consideren convenient als seus interessos, amb la presentació dels escrits que consideren que són escaients per a això i, durant els cinc dies següents al venciment del termini anterior, proposicions juridicoeconòmiques, que s'hauran de presentar a l'Ajuntament de Paterna.
Diari Oficial de la Generalitat Valenciana


Sumari del DOGV 4025, del 20-06-2001 (2001/5619)

Expedient número 138/2001. Subministrament i instal·lació d'una calandra i una llavadora automàtica per al Servei de Bugaderia.
-------------------------------------------------------------------------------------------------------------------------------

### Dades del document

Número de DOGV
:   4025

Data del DOGV
:   20-06-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/5619


Data del document
:   04-06-2001

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Expedient número 138/2001. Subministrament i instal·lació d'una calandra i una llavadora automàtica per al Servei de Bugaderia. [2001/M5619]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Francesc de Borja. Passeig de les Germanies, 71, 46871 Gandia (València). Telèfon 17 838 46 22. Fax 96 287 59 36.
  
c) Número d' expedient: 138/2001.
  
2. Objecte del contracte
  
a) Tipus de contracte: contracte de subministraments.
  
b) Descripció de l'objecte: subministrament i instal·lació d'una calandra i una llavadora automàtica per al Servei de Bugaderia.
  
c) Lots: 2.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.938 de 13 de febrer de 2001.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: vint-i-set milions set-centes mil pessetes (95.530.953 PTA/166.480,35 euros).
  
5. Adjudicació
  
a) Data: 25 de maig de 2001.
  
b) Contractista: Girbau, SA.
  
c) Nacionalitat: espanyola.
  
d) Import d'adjudicació: vint-i-un milions dues-centes seixanta-vuit mil cinquanta-nou pessetes (54.358.747 PTA/127.823,61 euros).
Diari Oficial de la Generalitat Valenciana


Sumari del DOGV 4097, del 01-10-2001 (2001/9086)

Ressenya de l'Acord de la Comissió Territorial d'Urbanisme de Castelló, de 26 de juliol de 2001, pel qual s'aprova definitivament l'homologació i pla parcial Novenes de Calarava de Burriana.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4097

Data del DOGV
:   01-10-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/9086


Data del document
:   12-09-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Borriana
    * pla d'urbanisme

Ressenya de l'Acord de la Comissió Territorial d'Urbanisme de Castelló, de 26 de juliol de 2001, pel qual s'aprova definitivament l'homologació i pla parcial Novenes de Calarava de Burriana. [2001/A9086]
  
D'acord amb l'article 59.4.b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2394, de 24 de novembre de 1994), es publica la ressenya de la Resolució de la Comissió Territorial d'Urbanisme de Castelló, de 26 de juliol de 2001, publicada amb les normes urbanístiques aprovades en el Butlletí Oficial de la Província de Castelló número 98, del dia 16 d'agost de 2001.
  
- Expedient 2001/0252. Aprovació definitiva de l'homologació i pla parcial Novenes de Calarava de Burriana.
Diari Oficial de la Generalitat Valenciana


Sumari del DOGV 4142, del 05-12-2001 (2001/11710)

Informació pública de la modificació número 2 del pla parcial Parc Industrial del Belcaire.
-------------------------------------------------------------------------------------------

### Dades del document

Número de DOGV
:   4142

Data del DOGV
:   05-12-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/11748


Organisme emissor
:   Ajuntament de la Vall d'Uixó

Tipus de document
:   Anunci

Informació pública de la modificació número 2 del pla parcial Parc Industrial del Belcaire. [2001/F11428]
  
Una vegada acordat per Decret de l'Alcaldia número 2.209/2001, de 14 de novembre, sotmetre a informació pública la modificació número 2 del pla parcial Parc Industrial del Belcaire, s'exposa al públic a la Secció Primera de l'ajuntament, junt amb l'expedient instruït, pel termini de 20 dies, durant el qual podrà ser examinat per les persones que es consideren afectades i formular les al·legacions i observacions escaients.
Diari Oficial de la Generalitat Valenciana


Sumari del DOGV 4033, del 02-07-2001 (2001/5969)

Informació pública del projecte d'autorització administrativa per al servei públic de conducció, distribució i subministrament de gas natural per a ús domèstic, comercial i industrial, als termes municipals de Benaguasil, l'Eliana i Llíria, presentada per Gas Natural Cegas, SA.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4033

Data del DOGV
:   02-07-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5969


Organisme emissor
:   Conselleria d'Indústria i Comerç

Tipus de document
:   Anunci

Informació pública del projecte d'autorització administrativa per al servei públic de conducció, distribució i subministrament de gas natural per a ús domèstic, comercial i industrial, als termes municipals de Benaguasil, l'Eliana i Llíria, presentada per Gas Natural Cegas, SA. [2001/Q5969]
  
Als efectes previstos en el capítol IV de la Llei 34/1998, de 7 d'octubre, del Sector d'Hidrocarburs, i en l'article 11 del Reglament de Servei Públic de Gasos Combustibles, aprovat pel Decret 2.913/1973, de 26 d'octubre, se sotmet a informació pública el següent projecte d'autorització administrativa:
  
Peticionari: Gas Natural Cegas, SA, amb domicili al carrer del Gravador Esteve, número 14 (CP 46294), de València.
  
Objecte de la petició: autorització administrativa per al subministrament de gas natural per a ús domèstic, comercial i industrial, als termes municipals de Benaguasil, l'Eliana i Llíria.
  
Característiques de les instal·lacions:
  
Tipus de gas: gas natural.
  
Àrea de l'autorització administrativa: l'autorització administrativa afecta els termes municipals de Benaguasil, l'Eliana i Llíria.
  
Pressupost: 366.104.080 pessetes (set-cents noranta-dos milions set-centes seixanta-quatre mil cent pessetes/4.764.780 euros).
  
Cosa que es fa pública perquè siga coneguda per tota la gent i perquè totes aquelles persones naturals o jurídiques que consideren afectats els seus drets puguen examinar el projecte al Servei Territorial d'Indústria i Energia de València, situat al carrer de Gregori Gea, número 27 (CP 46230), i presentar en triple exemplar en l'esmentat centre les al·legacions que consideren oportunes en el termini de 20 dies a partir de l'endemà de la inserció d'aquest anunci.
Diari Oficial de la Generalitat Valenciana


Sumari del DOGV 4151, del 19-12-2001 (2001/12732)

Informació pública de la proposta de compte de liquidació definitiva del projecte de reparcel·lació de les unitats d'execució C-2.1 i C-3.1 del Pla General d'Ordenació Urbana.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4151

Data del DOGV
:   19-12-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/12111


Organisme emissor
:   Ajuntament de Borriana

Tipus de document
:   Anunci

Informació pública de la proposta de compte de liquidació definitiva del projecte de reparcel·lació de les unitats d'execució C-2.1 i C-3.1 del Pla General d'Ordenació Urbana. [2001/M12060]
  
L'Alcaldia Presidència, mitjançant Decret de data 28 de novembre de 2001, ha resolt:
  
Sotmetre a informació pública la proposta de compte de liquidació definitiva del projecte de reparcel·lació de les unitats d'execució C-2.1 i C-3.1 del Pla General d'Ordenació Urbana, presentada per Urbanizadora de Suelo Urbano, SA, com a agent urbanitzador de les citades unitats d'execució.
  
Aquesta informació pública s'anunciarà per mitjà d'edicte publicat en un diari d'informació general, editat a la Comunitat Valenciana, i en el Diari Oficial de la Generalitat Valenciana (DOGV), amb advertència de la possibilitat de formular-hi al·legacions, durant el termini de 20 dies hàbils, comptadors des de la publicació de l'anunci en el DOGV, tot això de conformitat amb el que disposa l'article 69, en relació amb l'article 46, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Durant tot el procediment pot ser objecte de pública consulta en l'ajuntament el compte de liquidació definitiva del projecte de reparcel·lació que se sotmet a informació pública.
Diari Oficial de la Generalitat Valenciana


Sumari del DOGV 4001, del 17-05-2001 (2001/4268)

Informació pública de l'alternativa del programa d'actuació integrada sobre SUE Montgó-Castellans, carrer Jerez, segons el Pla General d'Ordenació Urbana de Xàbia.
-------------------------------------------------------------------------------------------------------------------------------------------------------------------

### Dades del document

Número de DOGV
:   4001

Data del DOGV
:   17-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4268


Organisme emissor
:   Notaria de Luis Aparicio Marbán

Tipus de document
:   Anunci

Informació pública de l'alternativa del programa d'actuació integrada sobre SUE Montgó-Castellans, carrer Jerez, segons el Pla General d'Ordenació Urbana de Xàbia. [2001/A4268]
  
Luis Aparicio Marban, notari del Col·legi de València, districte de Dénia, amb residència a Xàbia, done fe:
  
Que Ingrid-Ursula Wiclein, de nacionalitat alemanya, resident a Xàbia (Alacant), amb domicili al carrer d'Oviedo número 6 i NIE A-6944922-F, m'ha requerit per a la protocol·lització de l'alternativa tècnica d'un programa d'actuació integrada, sobre SUE Montgó-Castellans, carrer Jerez, segons el Pla General d'Ordenació Urbana de Xàbia, d'acord amb el procediment de l'article 48 de la Llei Reguladora de l'Activitat Urbanística (LRAU) de la Generalitat Valenciana. I mitjançant aquest edicte, es fa constar:
  
1. Objecte i característiques essencials de l'alternativa tècnica:
  
Programa que té per objecte el desenvolupament d'un àmbit del SUE Montgó-Castellans de 6.561 metres quadrats de superfície neta, acompanyada dels corresponents pla de reforma interior, projecte de reparcel·lació, urbanització i estudi de seguretat i salut, amb la finalitat d'aconseguir l'equidistribució de càrregues i la realització de les obres d'urbanització en aquest àmbit.
  
2. La notaria on estan depositats els documents està situada a Xàbia, carrer Historiador Chabàs, número 1, 1r.
  
3. Els exemplars depositats a l'Ajuntament de Xàbia, situat a la plaça de l'Església número 4, s'identifiquen com a pla de reforma interior, programa d'actuació integrada, projecte de reparcel·lació, projecte d'urbanització i estudi de seguretat i salut en SUE Montgó-Castellans, carrer Jerez, a Xàbia (Alacant).
  
4. L'advertiment que, dins del termini de 20 dies comptadors des de la publicació de l'últim anunci, qualsevol persona podrà comparéixer en aquesta notaria per a obtenir una còpia de l'acta o perquè li siga mostrada.
  
5. La possibilitat de consultar a l'Ajuntament de Xàbia les actuacions derivades de la documentació depositada i la de presentar davant seu, per a incorporar-les a aquelles, tant al·legacions com alternatives tècniques que pretenguen competir amb l'exposada, així com proposicions juridicoeconòmiques per a l'execució d'aquestes.
  
I perquè tinga els efectes oportuns, lliure aquest edicte.
  
Xàbia, 11 d'abril de 2001.- El notari: Luis Aparicio Marban.
  
Notaria de Luis Aparicio Marbán
Diari Oficial de la Generalitat Valenciana


Sumari del DOGV 3912, del 08-01-2001 (2000/10586)

Notificació de la providència i plec de càrrecs per incoació d'expedient administratiu de desnonament, per no ocupar els habitatges pels seus titulars com a domicili habitual i permanent. Expedient número C-DANU-074/2000.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3912

Data del DOGV
:   08-01-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/10306


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la providència i plec de càrrecs per incoació d'expedient administratiu de desnonament, per no ocupar els habitatges pels seus titulars com a domicili habitual i permanent. Expedient número C-DANU-074/2000. [2000/Q10309]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, mitjançant aquesta es notifica als interessats que es relacionen, que s'ha incoat expedient administratiu de desnonament per no utilitzar els habitatges com a domicili habitual i permanent.
  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA, a l'avinguda dels Caputxins, número 32-1, de Castelló de la Plana, en horari de 09.00 a 13.00 hores, de dilluns a divendres, excepte festius, i disposen d'un termini, a aquest fi, de 15 dies hàbils.
  
Expedient: C-DANU-074/2000
  
Adjudicatari: Antonio Linares Macho
  
Codi habitatge: 9786288379
  
Adreça: Josep R. Batalla número 93, 4t, porta 10
  
Localitat: Vila-real
  
Règim de cessió: accés diferit.
  
Data del plec de càrrecs: 12.12.2000
Diari Oficial de la Generalitat Valenciana


Sumari del DOGV 4041, del 12-07-2001 (2001/6475)

Informació pública del projecte d'obres d'urbanització de la U.E. número 7.
---------------------------------------------------------------------------

### Dades del document

Número de DOGV
:   4041

Data del DOGV
:   12-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6475


Organisme emissor
:   Ajuntament de Paiporta

Tipus de document
:   Anunci

Informació pública del projecte d'obres d'urbanització de la U.E. número 7. [2001/M6475]
  
L'alcalde president de l'Ajuntament de Paiporta (València), el senyor Bartolomé Bas Tarazona, ha dictat amb el número 155/2001, Decret de l'Àrea d'Urbanisme, que té com a part resolutiva la següent:
  
Primer
  
Exposar al públic, per termini de 20 dies hàbils, el projecte d'obres d'urbanització de la U.E. número 7, redactat per l'enginyer senyor José Manuel Rubio Balaguer, mitjançant inserció de l'anunci en el Diari Oficial de la Generalitat Valenciana i en un diari de difusió corrent a la localitat, per tal que durant el termini indicat, que començarà a partir del dia següent al dia en què es publique en el Diari Oficial de la Generalitat Valenciana, es puguen presentar les al·legacions i els suggeriments que s'estimen oportuns.
  
Segon
  
Determinar que en cas que no es produïsquen al·legacions, el projecte quedarà definitivament aprovat, i l'ajuntament en ple ratificarà aquesta aprovació.
  
Tercer
  
Seguir en l'expedient el procediment i els tràmits establits en l'ordenament jurídic vigent.